title: Provedbena uredba Komisije (EU) 2015/527 оd 27. ožujka 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               28.3.2015

               HR

               Službeni list Europske unije

               L 84/37

         PROVEDBENA UREDBA KOMISIJE (EU) 2015/527
   оd 27. ožujka 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. ožujka 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  100,4

                  TR

                  119,5

                  ZZ

                  110,0

                  0707 00 05

                  MA

                  170,1

                  TR

                  162,2

                  ZZ

                  166,2

                  0709 93 10

                  MA

                  127,5

                  TR

                  171,3

                  ZZ

                  149,4

                  0805 10 20

                  EG

                  44,5

                  IL

                  72,0

                  MA

                  55,7

                  TN

                  55,6

                  TR

                  68,6

                  ZZ

                  59,3

                  0805 50 10

                  BO

                  92,8

                  TR

                  45,8

                  ZZ

                  69,3

                  0808 10 80

                  AR

                  94,0

                  BR

                  72,6

                  CL

                  111,8

                  CN

                  105,5

                  MK

                  25,7

                  US

                  212,5

                  ZA

                  188,2

                  ZZ

                  115,8

                  0808 30 90

                  AR

                  109,7

                  CL

                  122,0

                  CN

                  71,3

                  ZA

                  123,9

                  ZZ

                  106,7

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1411/2013 оd 23. prosinca 2013. o određivanju uvoznih carina za sektor žitarica primjenjivih od 1. siječnja 2014 .

text:
               24.12.2013

               HR

               Službeni list Europske unije

               L 352/47

         PROVEDBENA UREDBA KOMISIJE (EU) br. 1411/2013
   оd 23. prosinca 2013.
   o određivanju uvoznih carina za sektor žitarica primjenjivih od 1. siječnja 2014.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EU) br. 642/2010 od 20. srpnja 2010. o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (2), a posebno njezin članak 2. stavak 1.,
   budući da:

               (1)

               Člankom 136. stavkom 1. Uredbe (EZ) br. 1234/2007 utvrđuje se da uvozna carina na proizvode obuhvaćene oznakama KN 1001 19 00, 1001 11 00, ex 1001 91 20 (sjeme obične pšenice), ex 1001 99 00 (visokokvalitetna obična pšenica osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 mora biti jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od stope carine u Zajedničkoj carinskoj tarifi.

               (2)

               Člankom 136. stavkom 2. Uredbe (EZ) br. 1234/2007 utvrđeno je da se za izračunavanje uvozne carine iz stavka 1. tog članka redovito određuju reprezentativne uvozne cijene CIF za predmetne proizvode.

               (3)

               U skladu s člankom 2. stavkom 2. Uredbe (EU) br. 642/2010, cijena koja se koristi za izračunavanje uvozne carine za proizvode s oznakama KN 1001 19 00, 1001 11 00, ex 1001 91 20 (sjeme obične pšenice), ex 1001 99 00 (visokokvalitetna obična pšenica osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 dnevna je reprezentativna uvozna cijena CIF koja se određuje kako je navedeno u članku 5. te Uredbe.

               (4)

               Potrebno je odrediti uvozne carine za razdoblje od 1. siječnja 2014. koje će se primjenjivati do određivanja i stupanja na snagu novih uvoznih carina.

               (5)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

         DONIJELA JE OVU UREDBU:
   Članak 1.
   Od 1. siječnja 2014. uvozne carine za sektor žitarica navedene u članku 136. stavku 1. Uredbe (EZ) br. 1234/2007 jesu uvozne carine određene u Prilogu I. Uredbi na temelju informacija sadržanih u Prilogu II.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. prosinca 2013.

            Za Komisiju, u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 187, 21.7.2010., str. 5.

      PRILOG I.

         Uvozne carine za proizvode iz članka 136. stavka 1. Uredbe (EZ) br. 1234/2007 koje se primjenjuju od 1. siječnja 2014.

                  Oznaka KN

                  Opis proizvoda

                  Uvozne carine (1)

                  (EUR/t)

                  1001 19 00
                  1001 11 00

                  Tvrda PŠENICA visoke kvalitete

                  0,00

                  srednje kvalitete

                  0,00

                  niske kvalitete

                  0,00

                  ex 1001 91 20

                  Sjeme obične PŠENICE

                  0,00

                  ex 1001 99 00

                  Obična PŠENICA visoke kvalitete, osim za sjetvu

                  0,00

                  1002 10 00
                  1002 90 00

                  RAŽ

                  0,00

                  1005 10 90

                  KUKURUZ za sjetvu, osim hibrida

                  0,00

                  1005 90 00

                  KUKURUZ, osim za sjetvu (2)

                  0,00

                  1007 10 90
                  1007 90 00

                  SIRAK u zrnu, osim hibrida za sjetvu

                  0,00

         (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                  —

                  3 EUR/t, kada se luka iskrcaja nalazi na Sredozemlju (iza Gibraltarskih vrata) ili na Crnom moru i gdje roba u Uniju stiže preko Atlantskog oceana ili Sueskog kanala,

                  —

                  2 EUR/t, kada se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i gdje roba stiže u Uniju preko Atlantskog oceana.

         (2)  Uvoznik može koristiti paušalno smanjenje od 24 EUR po toni kada su ispunjeni uvjeti utvrđeni u članku 3. Uredbe (EU) br. 642/2010.

      PRILOG II.

         Čimbenici za izračunavanje carina utvrđenih u Prilogu I.

      13.12.2013.-20.12.2013.

                  1.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              (EUR/t)

                              Obična pšenica (1)

                              Kukuruz

                              Tvrda pšenica visoke kvalitete

                              Tvrda pšenica srednje kvalitete (2)

                              Tvrda pšenica niske kvalitete (3)

                              Burza

                              Minnéapolis

                              Chicago

                              —

                              —

                              —

                              Kotacija

                              188,44

                              122,64

                              —

                              —

                              —

                              Cijena FOB-a SAD

                              —

                              —

                              216,96

                              206,96

                              186,96

                              Premija za Meksički zaljev

                              —

                              24,04

                              —

                              —

                              —

                              Premija za Velika jezera

                              50,52

                              —

                              —

                              —

                              —

                  2.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              Troškovi vozarine: Meksički zaljev – Rotterdam:

                              19,68 EUR/t

                              Troškovi vozarine: Velika jezera – Rotterdam:

                              52,63 EUR/t

         (1)  Premija od 14 EUR/t uključena (članak 5. stavak 3. Uredbe (EU) br. 642/2010).

         (2)  Popust od 10 EUR/t (članak 5. stavak 3. Uredbe (EU) br. 642/2010).

         (3)  Popust od 30 EUR/t (članak 5. stavak 3. Uredbe (EU) br. 642/2010).


title: Provedbena uredba Komisije (EU) 2015/1153 оd 14. srpnja 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon ponovnih izbijanja bolesti u toj zemlji (Tekst značajan za EGP)

text:
               15.7.2015

               HR

               Službeni list Europske unije

               L 187/10

         PROVEDBENA UREDBA KOMISIJE (EU) 2015/1153
   оd 14. srpnja 2015.
   o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon ponovnih izbijanja bolesti u toj zemlji
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c),
   uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (2), a posebno njezin članak 23. stavak 1., članak 24. stavak 2. i članak 25. stavak 2.,
   budući da:

               (1)

               Uredbom Komisije (EZ) br. 798/2008 (3) utvrđuju se zahtjevi za veterinarsko certificiranje za uvoz u Uniju i provoz kroz nju, uključujući skladištenje tijekom provoza, peradi i proizvoda od peradi („proizvodi”). Njome se predviđa da je uvoz u Uniju, odnosno provoz kroz Uniju dopušten samo za proizvode iz trećih zemalja, državnih područja, zona ili kompartmenta iz stupaca 1. i 3. tablice iz dijela 1. Priloga I. toj Uredbi.

               (2)

               Uredbom (EZ) br. 798/2008 utvrđuju se i uvjeti koje treća zemlja, državno područje, zona ili kompartment trebaju ispunjavati kako bi se smatrali slobodnima od visokopatogene influence ptica.

               (3)

               Sjedinjene Američke Države navedene su u dijelu 1. Priloga I. Uredbi (EZ) br. 798/2008 kao treća zemlja iz koje je uvoz u Uniju i provoz kroz nju proizvoda obuhvaćenih tom Uredbom odobren za neke dijelove njezina državnog područja ovisno o izbijanju visokopatogene influence ptica. Tu se regionalizaciju priznalo Uredbom (EZ) br. 798/2008, kako je izmijenjena provedbenim uredbama Komisije (EU) 2015/243 (4), (EU) 2015/342 (5), (EU) 2015/526 (6) i (EU) 2015/796 (7) nakon izbijanja visokopatogene influence ptica u saveznim državama Missouriju, Arkansasu, Kansasu, Sjevernoj i Južnoj Dakoti, Montani, Wiconsinu i Iowi.

               (4)

               Sporazumom između Unije i Sjedinjenih Američkih Država (8) predviđa se promptno međusobno priznavanje mjera regionalizacije u slučaju izbijanja bolesti u Uniji ili Sjedinjenim Američkim Državama („Sporazum”).

               (5)

               Sjedinjene Američke Države potvrdile su ponovna izbijanja visokopatogene influence ptica podtipa H5N2 u jatima peradi u nekoliko saveznih država u kojima su ograničenja na uvoz već uspostavljena za cijelu saveznu državu. Ograničenjima uvoza koja su donesena Provedbenom uredbom (EU) 2015/796 u saveznoj državi Sjevernoj Dakoti trenutačno je obuhvaćena samo jedan okrug u toj državi i četiri okruga u saveznoj državi Missouri. Nakon izbijanja visokopatogene influence ptica u drugim okruzima tih dviju saveznih država veterinarska tijela Sjedinjenih Američkih Država odmah su obustavila izdavanje veterinarskih certifikata za pošiljke proizvoda namijenjenih izvozu u Uniju iz cijelog državnog područja saveznih država Sjeverne Dakote i Missourija. Sjedinjene Američke Države provele su i mjere usmrćivanja radi kontroliranja i ograničavanja širenja visokopatogene influence ptica.

               (6)

               Stoga je primjereno izmijeniti zabranu unošenja određenih proizvoda u Uniju kako bi se zabranom obuhvatilo cijela područja saveznih država Sjeverne Dakote i Missourija, na koja su veterinarska tijela Sjedinjenih Američkih Država primijenila ograničenja zbog trenutačnog izbijanja bolesti sve dok ne bude dostupno više epidemioloških podataka.

               (7)

               Sjedinjene Američke Države obavijestile su i o završetku mjera čišćenja i dezinfekcije nakon provedbe postupka usmrćivanja na gospodarstvima na kojima je otkrivena bolest u prvom tromjesečju 2015. Potrebno je navesti datum kada se ti dijelovi državnog područja koji su pod veterinarskim ograničenjima zbog izbijanja te bolesti mogu ponovno smatrati slobodnima od visokopatogene influence ptica i kada bi se uvoz u Uniju određenih proizvoda od peradi podrijetlom iz tih područja trebao ponovno dopustiti.

               (8)

               Unos za Sjedinjene Američke Države na popisu u dijelu 1. Priloga I. Uredbi (EZ) br. 798/2008 trebalo bi stoga izmijeniti kako bi se u obzir uzela trenutačna epidemiološka situacija u toj trećoj zemlji.

               (9)

               Prilog I. Uredbi (EZ) br. 798/2008 trebalo bi stoga na odgovarajući način izmijeniti.

               (10)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Dio 1. Priloga I. Uredbi (EZ) br. 798/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. srpnja 2015.

            Za Komisiju

            Predsjednik

         Jean-Claude JUNCKER

      (1)  SL L 18, 23.1.2003., str. 11.

      (2)  SL L 343, 22.12.2009., str. 74.

      (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dopušten uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

      (4)  Provedbena uredba Komisije (EU) 2015/243 оd 13. veljače 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica (SL L 41, 17.2.2015., str. 5.).

      (5)  Provedbena uredba Komisije (EU) 2015/342 оd 2. ožujka 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon izbijanja bolesti u državama Idaho i Kalifornija (SL L 60, 4.3.2015., str. 31.).

      (6)  Provedbena uredba Komisije (EU) 2015/526 оd 27. ožujka 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz u Uniju i provoz određenih proizvoda od peradi kroz Uniju u vezi s ponovnim izbijanjem visokopatogene influence ptica u toj zemlji (SL L 84, 28.3.2015., str. 30.).

      (7)  Provedbena uredba Komisije (EU) 2015/796 od 21. svibnja 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon ponovnih izbijanja bolesti u toj zemlji (SL L 127, 22.5.2015., str. 9.).

      (8)  Sporazum između Europske zajednice i Vlade Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla koji je u ime Europske zajednice odobren Odlukom Vijeća 1998/258/EZ (SL L 118, 21.4.1998., str. 1.).

      PRILOG
      U dijelu 1. Priloga I. Uredbi (EZ) br. 798/2008 unos za Sjedinjene Američke Države zamjenjuje se sljedećim:

                     Oznaka ISO i ime treće zemlje ili državnog područja

                     Oznaka treće zemlje, državnog područja, zone ili kompartmenta

                     Opis treće zemlje, državnog područja, zone ili kompartmenta

                     Veterinarski certifikat

                     Posebni uvjeti

                     Posebni uvjeti

                     Status nadzora influence ptica

                     Status cijepljenja protiv influence ptica

                     Status kontrole salmonele

                     Obrazac/obrasci

                     Dodatna jamstva

                     Zaključni datum (1)

                     Početni datum (2)

                     1

                     2

                     3

                     4

                     5

                     6

                     6.A

                     6.B

                     7

                     8

                     9

                     „US – Sjedinjene Američke Države

                     US-0

                     Cijela zemlja

                     SPF

                     EP, E

                     S4

                     US-1

                     Područje Sjedinjenih Američkih Država, osim državnog područja US-2

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1

                     WGM

                     VIII

                     POU, RAT

                     N

                     US-2

                     Područje Sjedinjenih Američkih Država koje obuhvaća:

                     US-2.1

                     u saveznoj državi Washingtonu:

                                 okrug Benton

                                 okrug Franklin

                     WGM

                     VIII

                     P2

                     19.12.2014.

                     7.4.2015.

                     POU, RAT

                     N
                     P2

                     US-2.2

                     u saveznoj državi Washingtonu:
                     okrug Clallam

                     WGM

                     VIII

                     P2

                     19.12.2014.

                     11.5.2015.

                     POU, RAT

                     N
                     P2

                     US-2.3

                     u saveznoj državi Washingtonu:
                     okrug Okanogan (1):

                                 (a)

                                    na sjeveru: početna je točka raskrižje cesta US 97 WA 20 i S. Janis Road, skrenuti desno na S. Janis Road. Skrenuti lijevo na McLaughlin Canyon Road, zatim desno na Hardy Road, zatim skrenuti lijevo na Chewilken Valley Road;

                                 (b)

                                    na istoku: od Chewilken Valley Road skrenuti desno na JH Green Road, zatim lijevo na Hosheit Road, zatim lijevo na Tedrow Trail Road, zatim lijevo na Brown Pass Road do granice teritorija plemena Colville. Pratiti granicu teritorija plemena Colville na zapad, a zatim južno do raskrižja s cestom US 97 WA 20;

                                 (c)

                                    na jugu: skrenuti desno na cestu US 97 WA 20, zatim lijevo na Cherokee Road, a zatim desno na Robinson Canyon Road. Skrenuti lijevo na Bide A Wee Road, zatim lijevo na Duck Lake Road, zatim desno na Soren Peterson Road, zatim lijevo na Johnson Creek Road, zatim desno na George Road. Skrenuti lijevo na Wetherstone Road, zatim desno na Eplay Road;

                                 (d)

                                    na zapadu: s Eplay Road skrenuti desno na Conconully Road/6th Avenue N., zatim lijevo na Green Lake Road, zatim desno na Salmon Creek Road, zatim desno na Happy Hill Road, zatim lijevo na Conconully Road (naziv se mijenja u Main Street). Skrenuti desno na Broadway, zatim lijevo na C Street, zatim desno na Lake Street E, zatim desno na Sinlahekin Road, zatim desno na S. Fish Lake Road, zatim desno na Fish Lake Road. Skrenuti lijevo na N. Pine Creek Road, zatim desno na Henry Road (mijenja ime u N. Pine Creek Road), zatim desno na Indian Springs Road, zatim desno na Highway 7 do završne točke na cesti US 97 WA 20.

                     WGM

                     VIII

                     P2

                     29.1.2015.

                     16.6.2015.

                     POU, RAT

                     N
                     P2

                     US-2.4

                     u saveznoj državi Washingtonu:
                     okrug Okanogan (2):

                                 (a)

                                    na sjeveru: početna je točka raskrižje ceste US Hwy 97 i granice s Kanadom, nastaviti istočno uz granicu s Kanadom, zatim skrenuti desno na 9 Mile Road (County Highway 4777);

                                 (b)

                                    na istoku: s 9 Mile Road skrenuti desno na Old Highway 4777, koji skreće na jug na Molson Road. Skrenuti desno na Chesaw Road, zatim lijevo na Forest Service 3525, zatim lijevo na Forest Development Road 350, kojoj se naziv mijenja u Forest Development Road 3625. Odatle na zapad i skrenuti lijevo na Forest Service 3525, zatim desno na Rone Road, zatim desno na Box Spring Road, zatim lijevo na Mosquito Creek Road, zatim desno na Swanson Mill Road;

                                 (c)

                                    na jugu: od Swanson Mill Road, skrenuti lijevo na O'Neil Road, zatim južno na cestu US 97. Skrenuti desno na Ellis Forde Bridge Road, zatim lijevo na Janis Oroville (SR 7), zatim desno na Loomis Oroville Road, zatim desno na Wannacut Lake Road, zatim lijevo na Ellemeham Moutain Road, zatim lijevo na Earth Dam Road, zatim lijevo na cestu bez imena, zatim desno na cestu bez imena, zatim desno na još jednu cestu bez imena, zatim lijevo na cestu bez imena, zatim lijevo na još jednu cestu bez imena;

                                 (d)

                                    na zapadu: s ceste bez imena skrenuti desno na Loomis Oroville Road, zatim lijevo na Smilkameen Road do granice s Kanadom.

                     WGM

                     VIII

                     P2

                     3.2.2015.

                     6.5.2015.

                     POU, RAT

                     N
                     P2

                     US-2.5

                     u saveznoj državi Oregonu:
                     okrug Douglas

                     WGM

                     VIII

                     P2

                     19.12.2014.

                     23.3.2015.

                     POU, RAT

                     N
                     P2

                     US-2.6

                     u saveznoj državi Oregonu:
                     okrug Deschutes

                     WG

                     VIII

                     P2

                     14.2.2015.

                     19.5.2015.

                     POU, RAT

                     N
                     P2

                     US-2.7

                     u saveznoj državi Oregonu:
                     okrug Malheur

                     WGM

                     VIII

                     P2

                     20.1.2015.

                     11.5.2015.

                     POU, RAT

                     N
                     P2

                     u saveznoj državi Idahu:

                                 okrug Canyon

                                 okrug Payette

                     WGM

                     VIII

                     P2

                     POU, RAT

                     N
                     P2

                     US-2.8.

                     u saveznoj državi Kaliforniji:
                     okrug Stanislaus/okrug Tuolumne:
                     zona promjera 10 km koja počinje na točki N na kružnoj granici Zone kontrole i koja se širi u smjeru kazaljke na satu:

                                 (a)

                                    na sjeveru: 2,5 milja istočno od raskrižja State Highway. 108 i Williams Road;

                                 (b)

                                    na sjeveroistoku: 1,4 milje jugoistočno od raskrižja Rock River Dr. i Tulloch Road;

                                 (c)

                                    na istoku: 2 milje sjeverozapadno od raskrižja cesta Milpitas Road i Las Cruces Road;

                                 (d)

                                    na jugoistoku: 1,58 milja istočno od sjevernog završetka ceste Rushing Road;

                                 (e)

                                    na jugu: 0,7 milja južno od raskrižja cesta State Highway132 i Crabtree Road;

                                 (f)

                                    na jugozapadu: 0,8 milja jugoistočno od raskrižja cesta Hazel Dean Road i Loneoak Road;

                                 (g)

                                    na zapadu: 2,5 milja jugozapadno od raskrižja cesta Warnerville Road i Tim Bell Road;

                                 (h)

                                    na sjeverozapadu: 1 milja jugoistočno od raskrižja cesta CA-120 i Tim Bell Road.

                     WGM

                     VIII

                     P2

                     23.1.2015.

                     POU, RAT

                     N
                     P2

                     US-2.9

                     u saveznoj državi Kaliforniji:
                     okrug Kings:
                     zona promjera 10 km koja počinje na točki N na kružnoj granici Zone kontrole i koja se širi u smjeru kazaljke na satu:

                                 (a)

                                    na sjeveru: 0,58 milja sjeverno od Kansas Avenue

                                    na sjeveroistoku: 0,83 milja istočno od CA-43;

                                 (b)

                                    na istoku: 0,04 milje istočno od 5th Avenue;

                                 (c)

                                    na jugooistoku: 0,1 milja istočno od raskrižja Pariz Avenue i 7th Avenue;

                                 (d)

                                    na jugu: 1,23 milje sjeverno od Redding Avenue;

                                 (e)

                                    na jugozapadu: 0,6 milja zapadno od raskrižja Pariz Avenue i 15th Avenue;

                                 (f)

                                    na zapadu: 1,21 milja istočno od 19th Avenue;

                                 (g)

                                    na sjeverozapadu: 0,3 milje sjeverno od raskrižja Laurel Avenue i 16th Avenue.

                     WGM

                     VIII

                     P2

                     12.2.2015.

                     POU, RAT

                     N
                     P2

                     US-2.10

                     savezna država Minnesota

                     WGM

                     VIII

                     P2

                     5.3.2015.

                     POU, RAT

                     N
                     P2

                     US-2.11

                     savezna država Missouri

                     WGM

                     VIII

                     P2

                     8.3.2015.

                     POU, RAT

                     N
                     P2

                     US-2.13

                     u saveznoj državi Arkansasu:

                                 okrug Boone

                                 okrug Marion

                     WGM

                     VIII

                     P2

                     11.3.2015.

                     POU, RAT

                     N
                     P2

                     US-2.14

                     u saveznoj državi Kansasu:

                                 okrug Leavenworth

                                 okrug Wyandotte

                     WGM

                     VIII

                     P2

                     13.3.2015.

                     12.6.2015.

                     POU, RAT

                     N
                     P2

                     US-2.15

                     u saveznoj državi Kansasu:

                                 okrug Cherokee

                                 okrug Crawford

                     WGM

                     P2

                     9.3.2015.

                     18.6.2015.

                     POU, RAT

                     N
                     P2

                     US-2.16

                     u saveznoj državi Montani:

                                 okrug Judith Basin

                                 okrug Fergus

                     WGM

                     VIII

                     P2

                     2.4.2015.

                     POU, RAT

                     N
                     P2

                     US-2.17

                     savezna država Sjeverna Dakota

                     WGM

                     VIII

                     P2

                     11.4.2015.

                     POU, RAT

                     N
                     P2

                     US-2.18

                     savezna država Južna Dakota

                     WGM

                     VIII

                     P2

                     1.4.2015.

                     POU, RAT

                     N
                     P2

                     US-2.19

                     savezna država Wisconsin

                     WGM

                     VIII

                     P2

                     11.4.2015.

                     POU, RAT

                     N
                     P2

                     US-2.20

                     savezna država Iowa

                     WGM

                     VIII

                     P2

                     14.4.2015.

                     POU, RAT

                     N
                     P2

         (1)  Proizvodi, uključujući one koji se prevoze otvorenim morem, koji su proizvedeni prije ovog dana mogu se uvoziti u Uniju tijekom razdoblja od 90 dana od ovog datuma.

         (2)  U Uniju se mogu uvoziti samo oni proizvodi koji su proizvedeni nakon ovog datuma.”


title: Provedbena uredba Vijeća (EU) 2015/879 od 8. lipnja 2015. o provedbi članka 15. stavka 1. Uredbe (EU) br. 1352/2014 o mjerama ograničavanja s obzirom na stanje u Jemenu

text:
               9.6.2015

               HR

               Službeni list Europske unije

               L 143/3

         PROVEDBENA UREDBA VIJEĆA (EU) 2015/879
   od 8. lipnja 2015.
   o provedbi članka 15. stavka 1. Uredbe (EU) br. 1352/2014 o mjerama ograničavanja s obzirom na stanje u Jemenu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 1352/2014 od 18. prosinca 2014. o mjerama ograničavanja s obzirom na stanje u Jemenu (1), a posebno njezin članak 15. stavak 1.,
   budući da:

               (1)

               Vijeće je 18. prosinca 2014. donijelo Uredbu (EU) br. 1352/2014.

               (2)

               Vijeće sigurnosti Ujedinjenih naroda je 14. travnja 2015. donijelo Rezoluciju 2216 (2015), kojom se, među ostalim, na popis uvrštavaju dva pojedinca koja trebaju podlijegati mjerama ograničavanja.

               (3)

               Prilog I. Uredbi (EU) br. 1352/2014 stoga bi trebalo na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 1352/2014 zamjenjuje se tekstom navedenim u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 8. lipnja 2015.

            Za Vijeće

            Predsjednica

         D. REIZNIECE-OZOLA

      (1)  SL L 365, 19.12.2014., str. 60.

      PRILOG

            „PRILOG I.

               POPIS OSOBA, SUBJEKATA I TIJELA IZ ČLANKA 2.

            A.   OSOBE

                        1.

                           Abdullah Yahya AL HAKIM (druga imena: a) Abu Ali al Hakim; b) Abu-Ali al-Hakim; c) Abdallah al-Hakim; d) Abu Ali Alhakim; e) Abdallah al-Mu'ayyad).
                        Izvorno pismo:

                           Položaj: zamjenik vođe skupine Houthi. Adresa: Dahyan, pokrajina Sa'dah, Jemen. Datum rođenja: a) otprilike 1985.; b) između 1984. i 1986. Mjesto rođenja: a) Dahyan, Jemen; b) pokrajina Sa'dah, Jemen. Državljanstvo: jemensko. Ostali podaci: Spol: muški. Datum uvrštenja na popis UN-a:7.11.2014.
                        Dodatne informacije iz sažetka razlogâ za uvrštavanje na popis Odbora za sankcije:
                        Abdullah Yahya al Hakim uvršten je na popis osoba protiv kojih se uvode sankcije 7. studenoga 2014. na temelju stavaka 11. i 15. RVSUN-a 2140 (2014) jer ispunjava kriterije za uvrštenje na popis utvrđene stavcima 17. i 18. Rezolucije.
                        Abdullah Yahya al Hakim sudjelovao je u radnjama kojima se ugrožava mir, sigurnost ili stabilnost u Jemenu, kao što su radnje kojima se ometa provedba sporazuma od 23. studenoga 2011. između vlade Jemena i oporbe, kojim se predviđa mirna predaja vlasti u Jemenu, te radnje kojima se ometa politički proces u Jemenu.
                        U lipnju 2014. Abdullah Yahya al Hakim navodno je održao sastanak kako bi isplanirao državni udar protiv jemenskog predsjednika Abdrabuha Mansoura Hadija. Al Hakim se sastao s vojnim i sigurnosnim zapovjednicima te plemenskim poglavarima; vodeći pristalice odani bivšem jemenskom predsjedniku Aliju Abdullahu Salehu također su prisustvovali sastanku, čiji je cilj bio uskladiti vojne napore za preuzimanje Sane, glavnog grada Jemena.
                        U javnoj izjavi od 29. kolovoza 2014. predsjednik Vijeća sigurnosti Ujedinjenih naroda naveo je da Vijeće osuđuje radnje snaga kojima zapovijeda Abdullah Yahya al Hakim koje su 8. srpnja 2014. opustošile Amran u Jemenu, među ostalim i stožer brigade jemenske vojske. Al Hakim predvodio je nasilno preuzimanje pokrajine Amran u srpnju 2014. i bio je vojni zapovjednik odgovoran za donošenje odluka u vezi s aktualnim sukobima u pokrajini Amranu i Hamdanu u Jemenu.
                        Početkom rujna 2014. Abdullah Yahya al Hakim ostao je u Sani kako bi nadgledao borbene operacije u slučaju da počne sukob. Njegova je uloga bila organiziranje vojnih operacija kako bi se omogućilo svrgavanje jemenske vlade, a bio je odgovoran i za osiguranje svih putova u Sanu i iz nje te nadzor nad njima.

                        2.

                           Abd Al-Khaliq AL-HUTHI (druga imena: a) Abd-al-Khaliq al-Huthi; b) Abd-al-Khaliq Badr-al-Din al Huthi; c) 'Abd al-Khaliq Badr al-Din al-Huthi; d) Abu-Yunus).
                        Izvorno pismo:

                           Položaj: vojni zapovjednik skupine Houthi. Datum rođenja: 1984. Državljanstvo: jemensko. Ostali podaci: Spol: muški. Datum uvrštenja na popis UN-a:7.11.2014.
                        Dodatne informacije iz sažetka razlogâ za uvrštavanje na popis Odbora za sankcije:
                        Abd al-Khaliq al-Huthi uvršten je na popis osoba protiv kojih se uvode sankcije 7. studenoga 2014. na temelju stavaka 11. i 15. RVSUN-a 2140 (2014) jer ispunjava kriterije za uvrštenje na popis utvrđene stavcima 17. i 18. Rezolucije.
                        Abd al-Khaliq al-Huthi sudjelovao je u radnjama kojima se ugrožava mir, sigurnost ili stabilnost u Jemenu, kao što su radnje kojima se ometa provedba sporazuma od 23. studenoga 2011. između vlade Jemena i oporbe, kojim se predviđa mirna predaja vlasti u Jemenu, te radnje kojima se ometa politički proces u Jemenu.
                        Krajem listopada 2013. Abd al-Khaliq al-Huthi predvodio je skupinu boraca odjevenih u odore jemenske vojske u napadu na mjesta u Dimaju u Jemenu. U borbi koja je iz toga proizašla mnogi su poginuli.
                        Krajem rujna 2014. nepoznat broj neidentificiranih boraca navodno se spremao napasti diplomatske objekte u Sani u Jemenu po primitku naredbi od Abda al-Khaliqa al-Huthija. Al-Huthi je 30. kolovoza 2014. koordinirao prijenos oružja iz Amrana u prosvjednički kamp u Sani.

                        3.

                           Ali Abdullah SALEH (drugo ime: Ali Abdallah Salih).
                        Izvorno pismo:

                           Položaj: a) predsjednik jemenske stranke Općeg narodnog kongresa b) bivši predsjednik Republike Jemena. Datum rođenja: a)21.3.1945.; b)21.3.1946.; c)21.3.1942.; d)21.3.1947.Mjesto rođenja: a) Bayt al-Ahmar, pokrajina Sana Jemen; b) Sana, Jemen; c) Sana, Sanhan, Al-Rib' al-Sharqi. Državljanstvo: jemensko. Br. putovnice: 00016161 (Jemen). Nacionalni identifikacijski br.: 01010744444. Ostali podaci: Spol: muški. Datum uvrštenja na popis UN-a:7.11.2014.
                        Dodatne informacije iz sažetka razlogâ za uvrštavanje na popis Odbora za sankcije:
                        Ali Abdullah Saleh uvršten je na popis osoba protiv kojih se uvode sankcije 7. studenoga 2014. na temelju stavaka 11. i 15. Rezolucije 2140 (2014) jer ispunjava kriterije za uvrštenje na popis utvrđene stavcima 17. i 18. Rezolucije.
                        Ali Abdullah Saleh sudjelovao je u radnjama kojima se ugrožava mir, sigurnost ili stabilnost u Jemenu, kao što su radnje kojima se ometa provedba sporazuma od 23. studenoga 2011. između vlade Jemena i oporbe, kojim se predviđa mirna predaja vlasti u Jemenu, te radnje kojima se ometa politički proces u Jemenu.
                        U skladu sa sporazumom od 23. studenoga 2011., koji je podržalo Vijeće za suradnju u Zaljevu, Ali Abdullah Saleh odstupio je s položaja predsjednika Jemena nakon više od 30 godina.
                        Od jeseni 2012. Ali Abdullah Saleh navodno je postao jedan od glavnih pristaša nasilnih radnji skupine Houthi u sjevernom Jemenu.
                        Sukobi na jugu Jemena u veljači 2013. bili su rezultat zajedničkih napora Saleha, AQAP-a i južnjačkog separatista Alija Salima al-Bayda s ciljem izazivanja nereda prije Konferencije za nacionalni dijalog 18. ožujka 2013. u Jemenu. Nedavno, od rujna 2014., Saleh destabilizira Jemen iskorištavanjem drugih kako bi potkopao vladu i uzrokovao dovoljno nestabilnosti kako bi zaprijetio državnim udarom. Prema izvješću iz rujna 2014. Povjerenstva stručnjaka Ujedinjenih naroda za Jemen, sugovornici tvrde da Saleh podupire nasilne radnje nekih Jemenaca pružajući im sredstva i političku potporu te tako što osigurava da članovi Općeg narodnog kongresa i dalje na razne načine doprinose destabilizaciji Jemena.

                        4.

                           Abdulmalik al-Houthi

                           Ostali podaci: Vođa jemenskog pokreta Houthi. Sudjelovao je u radnjama kojima se ugrožava mir, sigurnost ili stabilnost Jemena. Datum uvrštenja na popis UN-a:14.4.2015.
                        Dodatne informacije iz sažetka razlogâ za uvrštavanje na popis Odbora za sankcije:
                        Abdul Malik al-Houthi vođa je skupine koja sudjeluje u radnjama kojima se ugrožava mir, sigurnost ili stabilnost Jemena.
                        Snage pokreta Houthi osvojile su u rujnu 2014. Sanu, a u siječnju 2015. pokušale su jednostrano zamijeniti legitimnu vladu Jemena nelegitimnim upravnim tijelom pod vodstvom članova pokreta Houthi. Al-Houthi je 2004. preuzeo vodstvo jemenskog pokreta Houthi nakon smrti svojeg brata Husseina Badreddena al-Houthija. Kao vođa skupine al-Houthi je u više navrata prijetio jemenskim vlastima daljnjim nemirima ako ne ispune njegove zahtjeve te je zatočio predsjednika Hadija, predsjednika vlade i ključne članove kabineta. Hadi je nakon toga pobjegao u Aden. Članovi pokreta Houthi zatim su pokrenuli novu ofenzivu prema Adenu uz pomoć vojnih jedinica odanih bivšem predsjedniku Salehu i njegovu sinu Ahmedu Aliju Salehu.

                        5.

                           Ahmed Ali Abdullah SALEH

                           Ostali podaci: Imao je ključnu ulogu u olakšavanju vojnog širenja pokreta Houthi. Sudjelovao je u radnjama kojima se ugrožava mir, sigurnost ili stabilnost Jemena. Ahmed Saleh sin je bivšeg predsjednika Republike Jemena Alija Abdullaha Saleha. Datum uvrštenja na popis UN-a:14.4.2015.
                        Dodatne informacije iz sažetka razlogâ za uvrštavanje na popis Odbora za sankcije:
                        Ahmed Ali Saleh potkopavao je vlast predsjednika Hadija, ometao Hadijeve pokušaje reforme vojske te sprečavao mirni prijelaz Jemena na demokraciju. Saleh je imao ključnu ulogu u olakšavanju vojnog širenja pokreta Houthi. Ahmed Ali Saleh od sredine veljače 2013. isporučio je tisuće novih pušaka brigadama Republikanske garde i neidentificiranim plemenskim šeicima. Oružje je prvotno nabavljeno 2010. i bilo je namijenjeno kupovanju odanosti primatelja za kasniju političku pobjedu.
                        Nakon što je Salehov otac, bivši predsjednik Republike Jemena Ali Abdullah Saleh, odstupio s mjesta predsjednika Jemena 2011., Ahmed Ali Saleh je zadržao svoje mjesto zapovjednika jemenske Republikanske garde. Nakon malo više od godinu dana predsjednik Hadi razriješio je Saleha s dužnosti, ali je on zadržao značajan utjecaj u jemenskoj vojsci, čak i nakon što je razriješen s dužnosti zapovjednika. UN je u studenome 2014. uvrstio Alija Abdullaha Saleha na popis u okviru RVSUN-a 2140.”


title: Provedbena uredba Komisije (EU) br. 854/2013 оd 4. rujna 2013. o izmjeni Priloga I. Uredbi (EU) br. 206/2010 u pogledu zahtjeva za zdravlje životinja s obzirom na grebež ovaca u obrascu veterinarskog certifikata za uvoz u Uniju ovaca i koza namijenjenih za uzgoj i proizvodnju  Tekst značajan za EGP

text:
               5.9.2013

               HR

               Službeni list Europske unije

               L 237/1

         PROVEDBENA UREDBA KOMISIJE (EU) br. 854/2013
   оd 4. rujna 2013.
   o izmjeni Priloga I. Uredbi (EU) br. 206/2010 u pogledu zahtjeva za zdravlje životinja s obzirom na grebež ovaca u obrascu veterinarskog certifikata za uvoz u Uniju ovaca i koza namijenjenih za uzgoj i proizvodnju
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2004/68/EZ od 26. travnja 2004. o utvrđivanju pravila zdravlja životinja za uvoz u i provoz kroz Zajednicu određenih živih papkara i o izmjeni Direktive 90/426/EEZ i Direktive 92/65/EEZ i stavljanju izvan snage Direktive 72/462/EEZ (1), a posebno njezin članak 13. stavak 1. točku (e),
   budući da:

               (1)

               Uredbom Komisije (EU) br. 206/2010 (2) utvrđuju se, između ostalog, zahtjevi u pogledu veterinarskog certificiranja za unos u Uniju određenih pošiljaka živih životinja ili svježeg mesa. Njome se propisuje da se pošiljke papkara u Uniju unose samo ako ispunjavaju određene zahtjeve i ako ih prati odgovarajući veterinarski certifikat sastavljen u skladu s odgovarajućim obrascem iz dijela 2. Priloga I. toj Uredbi.

               (2)

               Obrazac certifikata za uvoz u Uniju ovaca i koza za uzgoj i proizvodnju utvrđen je u Prilogu I. Uredbi (EU) br. 206/2010 kao obrazac „OVI-X“. Obrazac sadržava jamstva za grebež ovaca.

               (3)

               Uredbom (EZ) br. 999/2001 Europskog parlamenta i Vijeća (3) propisuju se pravila za sprečavanje, kontrolu i iskorjenjivanje transmisivnih spongiformnih encefalopatija (TSE) kod goveda, ovaca i koza. U Poglavlju A Priloga VIII. toj Uredbi propisuju se uvjeti za trgovanje unutar Unije živim životinjama, sjemenom i zamecima. Osim toga, u Prilogu IX. toj Uredbi propisuju se uvjeti za uvoz živih životinja, zametaka, jajnih stanica i proizvoda životinjskog podrijetla u Uniju.

               (4)

               U svjetlu novih znanstvenih dokaza, Uredba (EZ) br. 999/2001 izmijenjena je Uredbom Komisije (EU) br. 630/2013 (4). Izmjenama Uredbe (EZ) br. 999/2001 otklonjena je većina ograničenja u pogledu atipične grebeži ovaca. Njima se dodatno usklađuju pravila o klasičnoj grebeži ovaca koja se odnose na uvoz živih ovaca i koza sa standardima Svjetske organizacije za zdravlje životinja (OIE) koja odražavaju stroži pristup.

               (5)

               Obrazac certifikata „OVI-X“ iz Priloga I. Uredbi (EU) br. 206/2010 treba stoga izmijeniti u skladu sa zahtjevima koji se odnose na uvoz ovaca i koza propisanima Uredbom (EZ) br. 999/2001, kako je izmijenjena Uredbom (EU) br. 630/2013.

               (6)

               Uredbu (EU) br. 206/2010 treba stoga, u skladu s time, izmijeniti.

               (7)

               Kako ne bi došlo do prekida uvoza u Uniju pošiljaka životinjskih vrsta koza i papkara, primjenu veterinarskih certifikata izdanih u skladu s verzijom Uredbe (EU) br. 206/2010 prije izmjena uvedenih ovom Uredbom trebalo bi odobriti u prijelaznom razdoblju i pod određenim uvjetima.

               (8)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   U dijelu 2. Priloga I. Uredbi Komisije (EU) br. 206/2010, obrazac veterinarskog certifikata „OVI-XW“ zamjenjuje se tekstom u Prilogu ovoj Uredbi.
   Članak 2.
   U prijelaznom razdoblju do 31. prosinca 2013. države članice odobravaju uvoz u Uniju pošiljaka živih ovaca i koza za uzgoj i proizvodnju koje prati veterinarski certifikat koji je popunjen i potpisan u skladu s obrascem „OVI-X“ iz dijela 2. Priloga I. verziji Uredbe (EU) 206/2010 prije stupanja na snagu ove Uredbe, pod uvjetom da su certifikati popunjeni i potpisani prije 1. prosinca 2013.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. rujna 2013.

            Za Komisiju

            Predsjednik

         José Manuel BARROSO

      (1)  SL L 139, 30.4.2004., str. 321.

      (2)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).

      (3)  Uredba (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (SL L 147, 31.5.2001., str. 1.).

      (4)  Uredba Komisije (EU) br. 630/2013 od 28. lipnja 2013. o izmjenama priloga Uredbi (EZ) br. 999/2001 Europskog parlamenta i Vijeća o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (SL L 179, 29.6.2013., str. 60.).

      PRILOG

         „Obrazac OVI-X


title: Provedbena uredba Komisije (EU) 2015/276 оd 19. veljače 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               20.2.2015

               HR

               Službeni list Europske unije

               L 47/17

         PROVEDBENA UREDBA KOMISIJE (EU) 2015/276
   оd 19. veljače 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. veljače 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  116,3

                  IL

                  80,8

                  MA

                  83,9

                  TR

                  122,7

                  ZZ

                  100,9

                  0707 00 05

                  EG

                  191,6

                  TR

                  188,8

                  ZZ

                  190,2

                  0709 93 10

                  MA

                  191,6

                  TR

                  223,5

                  ZZ

                  207,6

                  0805 10 20

                  EG

                  46,3

                  IL

                  69,1

                  MA

                  51,5

                  TN

                  61,9

                  TR

                  68,2

                  ZZ

                  59,4

                  0805 20 10

                  IL

                  132,3

                  MA

                  106,7

                  ZZ

                  119,5

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  129,0

                  JM

                  118,8

                  MA

                  115,7

                  TR

                  78,7

                  US

                  145,3

                  ZZ

                  113,5

                  0805 50 10

                  EG

                  41,1

                  TR

                  58,9

                  ZZ

                  50,0

                  0808 10 80

                  BR

                  69,1

                  CL

                  94,8

                  MK

                  29,8

                  US

                  176,3

                  ZZ

                  92,5

                  0808 30 90

                  CL

                  123,6

                  CN

                  72,2

                  ZA

                  93,2

                  ZZ

                  96,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 587/2013 od 20. lipnja 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Fraises de Nîmes (ZOZP))

text:
                  15/Sv. 28

                  HR

                  Službeni list Europske unije

                  267

            32013R0587

                  L 169/62

                  SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 587/2013
         od 20. lipnja 2013.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Fraises de Nîmes (ZOZP))
         EUROPSKA KOMISIJA,
         uzimajući o obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     Uredbom (EU) br. 1151/2012 stavljena je izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (2).

                     (2)

                     U skladu s člankom 6. stavkom 2. Uredbe (EZ) br. 510/2006, zahtjev Francuske za registraciju naziva „Fraises de Nîmes” objavljen je u Službenom listu Europske unije
                         (3).

                     (3)

                     Budući da Komisija nije primila nijedan prigovor u smislu članka 7. Uredbe (EZ) br. 510/2006, naziv „Fraises de Nîmes” trebalo bi upisati u registar,

               DONIJELA JE OVU UREDBU:

            Članak 1.
            Naziv naveden u Prilogu ovoj Uredbi upisuje se u registar.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. lipnja 2013.

                  Za Komisiju,

                  u ime predsjednika,

               Dacian CIOLOȘ

                  Član Komisije

            (1)  SL L 343, 14.12.2012., str. 1.

            (2)  SL L 93, 31.3.2006., str. 12.

            (3)  SL C 296, 2.10.2012., str. 9.

            PRILOG
            Poljoprivredni proizvodi namijenjeni za prehranu ljudi navedeni u Prilogu I. Ugovoru:

               Razred 1.6   Voće, povrće i žitarice, u prirodnom stanju ili prerađeni

            FRANCUSKA
            Fraises de Nîmes (ZOZP)


title: Provedbena uredba Komisije (EU) br. 81/2012 od 31. siječnja 2012. o odbijanju odobrenja Lactobacillus pentosusa (DSM 14025) kao dodatka hrani za životinje  Tekst značajan za EGP

text:
               03/Sv. 60

               HR

               Službeni list Europske unije

               303

         32012R0081

               L 029/36

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 81/2012
   od 31. siječnja 2012.
   o odbijanju odobrenja Lactobacillus pentosusa (DSM 14025) kao dodatka hrani za životinje
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje ili odbijanje takvog odobrenja. Člankom 10. stavkom 7. Uredbe (EZ) br. 1831/2003 propisuje se procjenjivanje tvari, mikroorganizama i pripravaka koji se upotrebljavaju u Uniji kao dodaci za siliranje na datum kada je ova Uredba postala primjenjiva. Dodaci za siliranje nisu podlijegali procjenjivanju ili odobrenju u skladu s prethodnim zakonodavstvom Unije.

               (2)

               U skladu s člankom 10. stavkom 1. točkom (b) i člankom 10. stavkom 7. Uredbe (EZ) br. 1831/2003, pripravak Lactobacillus pentosus (DSM 14025) upisan je u registar dodataka hrani za životinje kao dodatak za siliranje za sve vrste životinja.

               (3)

               U skladu s člankom 10. stavkom 2. u vezi s člankom 7. Uredbe (EZ) br. 1831/2003, podnesen je zahtjev za odobrenje Lactobacillus pentosusa (DSM 14025) kao dodatka hrani za životinje za sve vrste životinja i njegovo uvrštenje u kategoriju dodataka hrani za životinje „Tehnološki dodaci” i funkcionalnu skupinu „Dodaci za siliranje”. Uz navedeni zahtjev priloženi su traženi podaci i dokumenti u skladu s člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu Agencija) u mišljenju od 16. studenoga 2011. (2) zaključila je da je Lactobacillus pentosus (DSM 14025) otporan na tri antibiotika koja se upotrebljavaju u humanoj i veterinarskoj medicini.

               (5)

               Raspoložive informacije ne dopuštaju da se isključi rizik da Lactobacillus pentosus (DSM 14025) može proširiti otpornost na navedene antibiotike na mikroorganizme. Slijedom toga, nije utvrđeno da Lactobacillus pentosus (DSM 14025) nema negativan učinak na zdravlje životinja, zdravlje ljudi ili okoliš kada se koristi pod predloženim uvjetima.

               (6)

               Uvjeti za odobrenje, kako je predviđeno člankom 5. Uredbe (EZ) br. 1831/2003, stoga nisu ispunjeni. U skladu s tim, odobrenje Lactobacillus pentosusa (DSM 14025) kao dodatka hrani za životinje trebalo bi odbiti.

               (7)

               Kako daljnje korištenje Lactobacillus pentosusa (DSM 14025) kao dodatka hrani za životinje može prouzročiti rizik za zdravlje ljudi i životinja, odnosne proizvode trebalo bi povući s tržišta što je prije moguće.

               (8)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje Lactobacillus pentosusa (DSM 14025) kao dodatka hrani za životinje za korištenje u hranidbi životinja odbija se.
   Članak 2.
   Postojeće zalihe Lactobacillus pentosusa (DSM 14025) i premiksa koji ga sadrže povlače se s tržišta što je prije moguće, a najkasnije do 22. travnja 2012. Silaža proizvedena s Lactobacillus pentosusom (DSM 14025) prije datuma stupanja na snagu ove Uredbe može se iskoristiti do isteka zaliha.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. siječnja 2012.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  EFSA Journal 2011.; 9(11):2449.


title: Provedbena uredba omisije (EU) 2015/1330 оd 31. srpnja 2015. o 234. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

text:
               1.8.2015

               HR

               Službeni list Europske unije

               L 206/26

         PROVEDBENA UREDBA OMISIJE (EU) 2015/1330
   оd 31. srpnja 2015.
   o 234. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al Qaidom, (1) a posebno njezin članak 7. stavak 1. točku (a) i članak 7.a stavak 5.,
   budući da:

               (1)

               U Prilogu I. Uredbi (EZ) br. 881/2002 navodi se popis osoba, skupina i subjekata na koje se odnosi zamrzavanje financijskih sredstava i gospodarskih izvora u skladu s tom Uredbom.

               (2)

               Odbor za sankcije Vijeća sigurnosti Ujedinjenih naroda 20. srpnja 2015. odobrio je da se jedna fizička osoba obriše s popisa osoba, skupina i subjekata na koje se treba primjenjivati zamrzavanje financijskih sredstava i gospodarskih izvora, koji je sastavio Odbor za sankcije Al Qaidi. Osim toga, 20. srpnja 2015. Odbor za sankcije Vijeća sigurnosti Ujedinjenih naroda odlučio je izmijeniti jedan unos na popisu.

               (3)

               Prilog I. Uredbi (EZ) br. 881/2002 trebalo bi stoga na odgovarajući način ažurirati,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. srpnja 2015.

            Za Komisiju,

            u ime Predsjednika,

            voditelj Službe za instrumente vanjske politike

      (1)  SL L 139, 29.5.2002., str. 9.

      PRILOG
      Prilog I. Uredbi (EZ) br. 881/2002 mijenja se kako slijedi:

                  1.

                  Sljedeći unos pod naslovom „Fizičke osobe” briše se:
                  „Aliaskhab Alibulatovich Kebekov (Алиaсхаб Алибулатович Кебеков) (također poznat kao: (a) Sheikh Abu Muhammad, (b) Ali Abu Muhammad, (c) Abu Muhammad Ali Al-Dagestani). Datum rođenja: 1.1.1972. Mjesto rođenja: naselje Teletl, okrug Šamilski, Republika Dagestan, Ruska Federacija. Državljanstvo: rusko. Broj putovnice: 628605523 (broj ruske prekogranične putovnice izdane 4.7.2006. u Uredu savezne službe za migraciju Ruske Federacije, istječe 16.7.2016.). Nacionalni identifikacijski broj: 8203883123 (broj ruske putovnice izdane 16.7.2005. u Odjelu unutarnjih poslova (OVD), okrug Kirovski, Republika Dagestan, Ruska Federacija, istječe 1.1.2017.). Adresa: Shosse Aeroporta, 5 Ap. 7 Mahačkala, Republika Dagestan, Ruska Federacija. Ostali podaci: (a) Fizički opis: boja očiju: smeđa; boja kose: sijeda; visina: 170 – 175 cm; tjelesna građa: snažna, ovalno lice, brada; (b) Ime oca: Alibulat Kebekovich Kebekov, rođen 1927.; (c) Fotografija dostupna za uvrštenje na posebnu objavu Interpola i Vijeća sigurnosti UN-a. Datum određenja iz članka 2.a stavka 4. točke (b): 23.3.2015.”

                  2.

                  Unos „Mohammed Al Ghabra. Adresa: East London, Ujedinjena Kraljevina. Datum rođenja: 1.6.1980. Mjesto rođenja: Damask, Sirija. Državljanstvo: britansko. Broj putovnice: 094629366 (Ujedinjena Kraljevina). Ostali podaci: (a) Ime oca je Mohamed Ayman Ghabra; (b) Ime majke je Dalal. Datum određivanja iz članka 2.a stavka 4. točke (b): 12.12.2006.” pod naslovom „Fizičke osobe” zamjenjuje se sljedećim:
                  „Mohammed Al Ghabra. (također poznat kao: (a) Mohammed El' Ghabra (b) Danial Adam) Adresa: East London, Ujedinjena Kraljevina. Datum rođenja: 1.6.1980. Mjesto rođenja: Damask, Sirija. Državljanstvo: britansko. Broj putovnice: 094629366 (Ujedinjena Kraljevina). Ostali podaci: (a) Ime oca je Mohamed Ayman Ghabra; (b) Ime majke je Dalal. Datum određivanja iz članka 2.a stavka 4. točke (b): 12.12.2006.”


title: Provedbena uredba Komisije (EU) br. 531/2011 od 31. ožujka 2011. o izmjeni Uredbe (EZ) br. 1480/2004 o posebnim pravilima za robu koja dolazi s područja koja nisu pod učinkovitim nadzorom Vlade Cipra u područjima u kojima Vlada ima učinkoviti nadzor

text:
               03/Sv. 54

               HR

               Službeni list Europske unije

               208

         32011R0531

               L 146/4

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 531/2011
   od 31. ožujka 2011.
   o izmjeni Uredbe (EZ) br. 1480/2004 o posebnim pravilima za robu koja dolazi s područja koja nisu pod učinkovitim nadzorom Vlade Cipra u područjima u kojima Vlada ima učinkoviti nadzor
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 866/2004 od 29. travnja 2004. o režimu u skladu s člankom 2. Protokola br. 10 Akta o pristupanju (1), a posebno njezin članak 4. stavak 12.,
   nakon savjetovanja s Odborom za uređenje granične crte (2),
   budući da:

               (1)

               Uredbom Komisije (EZ) br. 1480/2004 (3) predviđa se posebni režim za fitosanitarne inspekcijske preglede robe i izvješćivanje o toj robi koja se sastoji od biljaka, biljnih proizvoda i ostalih predmeta obuhvaćenih dijelom B. Priloga V. Direktivi Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (4).

               (2)

               Treba unaprijediti trgovinsko i gospodarsko uzajamno djelovanje na otoku u svjetlu iskustva stečenog od stupanja na snagu Uredbe (EZ) br. 1480/2004.

               (3)

               Krumpir je najvažniji pojedinačni proizvod kojim se trguje preko zelene crte.

               (4)

               Kako bi se povećao opseg trgovine krumpirom, proizvođačima krumpira na područjima koja nisu pod učinkovitim nadzorom Vlade Republike Cipra (dalje u tekstu „područja”) trebalo bi dozvoliti drugi usjev krumpira iz sjemenskog krumpira pohranjenog na gospodarstvu i proizvedenog na područjima.

               (5)

               Sjemenski krumpir pohranjen na gospodarstvima na područjima uzgaja se neposredno iz sjemena koja je ovjerio EU.

               (6)

               Pozitivno iskustvo u trgovini krumpirom preko zelene crte od 2006. pokazuje da, pod uvjetom da inspekcijske preglede zdravlja bilja obavljaju neovisni stručnjaci koje je imenovala Komisija i da je osigurana sljedivost, krumpiri proizvedeni na područjima ne predstavljaju nepotreban rizik za zdravlje bilja kada se unose na područja pod učinkovitim nadzorom Vlade Republike Cipra. Stoga se određena ograničenja utvrđena člankom 3. stavkom 1. drugim podstavkom Uredbe (EZ) br. 1480/2004 mogu ukinuti.

               (7)

               Neovisni fitosanitarni stručnjaci koje imenuje Komisija i dalje će biti raspoređeni na područjima kako bi pružili potrebnu sigurnost u odnosu na sljedivost i fitosanitarni status usjeva krumpira.

               (8)

               Uredbu (EZ) br. 1480/2004 stoga treba na odgovarajući način izmijeniti,

         DONIJELA JE OVU UREDBU:
   Članak 1.
   Uredba (EZ) br. 1480/2004 mijenja se kako slijedi:

               (1)

               U članku 3. stavku 1., drugi podstavak zamjenjuje se sljedećim:
               „U slučaju krumpira, neovisni fitosanitarni stručnjaci provjeravaju je li krumpir u pošiljci uzgojen neposredno iz sjemenskog krumpira certificiranog u jednoj od država članica ili iz sjemenskog krumpira certificiranog u bilo kojoj drugoj državi za koju unos u Uniju krumpira namijenjenog za sadnju nije zabranjen u skladu s Prilogom III. Direktivi 2000/29/EZ ili iz sjemenskog krumpira pohranjenog na gospodarstvu koji je uzgojen pod nadzorom stručnjaka kao prvi usjev certificiranog sjemenskog krumpira iz ovog stavka”.

               (2)

               Prilog III. zamjenjuje se tekstom iz Priloga ovoj Uredbi.

         Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. svibnja 2011.

            Za Komisiju

            Predsjednik

         José Manuel BARROSO

      (1)  SL L 161, 30.4.2004., str. 128.

      (2)  Uspostavljen u skladu s člankom 4. stavkom 12. Uredbe (EZ) br. 866/2004.

      (3)  SL L 272, 20.8.2004., str. 3.

      (4)  SL L 169, 10.7.2000., str. 1.

      PRILOG

            „PRILOG III.

               Uzorak „Izvještaja o fitosanitarnom pregledu” iz članka 3. stavka 2.


title: Provedbena uredba Komisije (EU) br. 798/2014 оd 23. srpnja 2014. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
               25.7.2014

               HR

               Službeni list Europske unije

               L 219/1

         PROVEDBENA UREDBA KOMISIJE (EU) br. 798/2014
   оd 23. srpnja 2014.
   o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
   budući da:

               (1)

               Uredbom Komisije (EZ) br. 1484/95 (3) utvrđuju se detaljna pravila za provedbu sustava dodatnih uvoznih carina te se određuju reprezentativne cijene u sektorima mesa peradi i jaja i za albumin iz jaja.

               (2)

               Iz redovitog praćenja podataka koji se upotrebljavaju za određivanje reprezentativnih cijena za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

               (3)

               Uredbu (EZ) br. 1484/95 bi stoga trebalo na odgovarajući način izmijeniti.

               (4)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. srpnja 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 150, 20.5.2014., str. 1.

      (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju dodatnih uvoznih carina u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

      PRILOG

            „PRILOG I.

                        Oznaka KN

                        Naziv robe

                        Reprezentativna cijena
                        (EUR/100 kg)

                        Jamstvo u skladu s člankom 3. stavkom 3.
                        (EUR/100 kg)

                        Podrijetlo (1)

                        0207 12 10

                        Trupovi pilića pod nazivom ‚70 % piletina’, smrznuti

                        121,8

                        0

                        AR

                        0207 12 90

                        Trupovi pilića pod nazivom ‚65 % piletina’, smrznuti

                        131,2
                        143,0

                        0
                        0

                        AR
                        BR

                        0207 14 10

                        Rezani dijelovi peradi vrste Gallus
                           domesticus bez kostiju, smrznuti

                        293,6
                        220,0
                        326,7
                        244,2

                        2
                        24
                        0
                        17

                        AR
                        BR
                        CL
                        TH

                        0207 14 60

                        Pileće noge, smrznute

                        122,7

                        6

                        BR

                        0207 27 10

                        Rezani dijelovi puretine bez kostiju, smrznuti

                        344,2
                        310,2

                        0
                        0

                        BR
                        CL

                        1602 32 11

                        Priprema nekuhane peradi vrste Gallus
                           domesticus

                        251,6

                        11

                        BR

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom ‚ZZ’ označava se ‚drugo podrijetlo’.”


title: Provedbena uredba Komisije (EU) 2016/892 оd 7. lipnja 2016. o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz Uredbe (EU) br. 575/2013 i Uredbe (EU) br. 648/2012 Europskog parlamenta i Vijeća (Tekst značajan za EGP)

text:
               8.6.2016

               HR

               Službeni list Europske unije

               L 151/4

         PROVEDBENA UREDBA KOMISIJE (EU) 2016/892
   оd 7. lipnja 2016.
   o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz Uredbe (EU) br. 575/2013 i Uredbe (EU) br. 648/2012 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (1), a posebno njezin članak 497. stavak 3.,
   budući da:

               (1)

               Kako bi se izbjeglo narušavanje međunarodnih financijskih tržišta i spriječilo kažnjavanje institucija njihovim podvrgavanjem višim kapitalnim zahtjevima tijekom postupaka izdavanja odobrenja postojećim središnjim drugim ugovornim stranama i njihova priznavanja, člankom 497. stavcima 1. i 2. Uredbe (EU) br. 575/2013 utvrđeno je prijelazno razdoblje tijekom kojeg institucije mogu smatrati kvalificiranim središnjim drugim ugovornim stranama sve središnje druge ugovorne strane s kojima institucije s poslovnim nastanom u Uniji obavljaju poravnanje transakcija.

               (2)

               Uredbom (EU) br. 575/2013 izmijenjena je Uredba (EU) br. 648/2012 (2) u pogledu određenih ulaznih podataka za izračun kapitalnih zahtjeva institucija za izloženosti prema središnjim drugim ugovornim stranama. U skladu s time, člankom 89. stavkom 5.a Uredbe (EU) br. 648/2012 od određenih se središnjih drugih ugovornih strana zahtijeva da u ograničenom razdoblju izvješćuju o ukupnom iznosu inicijalne marže koju su primile od svojih članova sustava poravnanja. To prijelazno razdoblje odgovara razdoblju utvrđenom člankom 497. Uredbe (EU) br. 575/2013.

               (3)

               Utvrđeno je da će oba prijelazna razdoblja isteći 15. lipnja 2014.

               (4)

               Člankom 497. stavkom 3. Uredbe (EU) br. 575/2013 Komisija se ovlašćuje za donošenje provedbenog akta kako bi se u iznimnim situacijama prijelazno razdoblje za kapitalne zahtjeve produžilo za šest mjeseci. To je produženje potrebno primjenjivati i u odnosu na rokove utvrđene člankom 89. stavkom 5.a Uredbe (EU) br. 648/2012. Ta su prijelazna razdoblja produžena do 15. lipnja 2016. provedbenim uredbama Komisije (EU) br. 591/2014 (3), (EU) br. 1317/2014 (4), (EU) 2015/880 (5) i (EU) 2015/2326 (6).

               (5)

               U tijeku je postupak izdavanja odobrenja postojećim središnjim drugim ugovornim stranama s poslovnim nastanom u Uniji, ali on neće biti dovršen do 15. lipnja 2016. Dvije središnje ugovorne strane s poslovnim nastanom u Uniji i dalje čekaju na izdavanje odobrenja. Ako se prijelazno razdoblje ne produži, institucije s poslovnim nastanom u Uniji koje su izložene prema tim dvjema središnjim drugim ugovornim stranama znatno bi povećale kapitalne zahtjeve za navedene izloženosti. Iako bi ta povećanja mogla biti samo privremena, mogla bi rezultirati povlačenjem tih institucija kao izravnih sudionika u tim središnjim drugim ugovornim stranama ili, barem privremeno, prestankom pružanja usluga poravnanja klijentima tih institucija i tako uzrokovati narušavanje tržišta na kojima spomenute središnje druge ugovorne strane posluju i potencijalno na tržištima Unije općenito.

               (6)

               U pogledu središnjih drugih ugovornih strana s poslovnim nastanom u trećim zemljama koje su do sad podnijele zahtjev za priznavanje, Europsko nadzorno tijelo za vrijednosne papire i tržišta kapitala (ESMA) priznalo je već sedamnaest središnjih ugovornih strana. Od tog broja šest središnjih drugih ugovornih strana iz Kanade, Meksika, Južne Afrike i Švicarske priznato je nakon donošenja Provedbene uredbe (EU) 2015/2326. Osim toga, središnje druge ugovorne strane iz Južne Koreje i Sjedinjenih Američkih Država mogu se priznati na temelju provedbenih odluka (EU) 2015/2038 (7) odnosno (EU) 2016/377 (8). Međutim tri preostale središnje druge ugovorne strane iz trećih zemalja i dalje čekaju priznavanje, a postupak priznavanja neće biti dovršen do 15. lipnja 2016. Tržišta za koja usluge obavljaju te preostale središnje druge ugovorne strane mogla bi se ozbiljno narušiti ako prijelazno razdoblje za institucije koje su izložene prema tim središnjim drugim ugovornim stranama ne bude produženo iz istih razloga kao u slučaju neproduženja prijelaznih razdoblja za središnje druge ugovorne strane s poslovnim nastanom u Uniji.

               (7)

               Stoga bi potreba da se izbjegne narušavanje tržišta u Uniji i izvan nje, koja je prethodno bila razlog produženja prijelaznog razdoblja utvrđenog člankom 497. stavcima 1. i 2. Uredbe (EU) br. 575/2013, postojala i nakon isteka produženja prijelaznog razdoblja utvrđenog Provedbenom uredbom Komisije (EU) 2015/2326. Dodatnim produženjem prijelaznog razdoblja trebalo bi se institucijama s poslovnim nastanom u Uniji (ili njihovim društvima kćerima s poslovnim nastanom izvan Unije) omogućiti izbjegavanje znatnog povećanja kapitalnih zahtjeva zbog nezavršenih postupaka odobrenja ili priznavanja za središnje druge ugovorne strane koje na održiv i pristupačan način pružaju posebne vrste usluge poravnanja koje su institucijama s poslovnim nastanom u Uniji (ili njihovim društvima kćerima s poslovnim nastanom izvan Unije) potrebne. Stoga je primjereno prijelazna razdoblja produžiti za dodatnih šest mjeseci.

               (8)

               Mjere predviđene ovom Uredbom u skladu su s mišljenjem Europskog odbora za bankarstvo,

         DONIJELA JE OVU UREDBU:
   Članak 1.
   Razdoblja od 15 mjeseci iz članka 497. stavaka 1. i 2. Uredbe (EU) br. 575/2013 odnosno iz članka 89. stavka 5.a prvog i drugog podstavka Uredbe (EU) br. 648/2012, koja su već produžena u skladu s člankom 1. provedbenih uredbi (EU) br. 591/2014, (EU) br. 1317/2014, (EU) 2015/880 i (EU) 2015/2326, produžuju se za dodatnih šest mjeseci do 15. prosinca 2016.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. lipnja 2016.

            Za Komisiju

            Predsjednik

         Jean-Claude JUNCKER

      (1)  SL L 176, 27.6.2013., str. 1.

      (2)  Uredba (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (SL L 201, 27.7.2012., str. 1.).

      (3)  Provedbena uredba Komisije (EU) br. 591/2014 оd 3. lipnja 2014. o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz Uredbe (EU) br. 575/2013 i Uredbe (EU) br. 648/2012 Europskog parlamenta i Vijeća (SL L 165, 4.6.2014., str. 31.).

      (4)  Provedbena uredba Komisije (EU) br. 1317/2014 оd 11. prosinca 2014. o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz uredbi (EU) br. 575/2013 i (EU) br. 648/2012 Europskog parlamenta i Vijeća (SL L 355, 12.12.2014., str. 6.).

      (5)  Provedbena uredba Komisije (EU) 2015/880 оd 4. lipnja 2015. o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz uredbi (EU) br. 575/2013 i (EU) br. 648/2012 Europskog parlamenta i Vijeća (SL L 143, 9.6.2015., str. 7.).

      (6)  Provedbena uredba Komisije (EU) 2015/2326 оd 11. prosinca 2015. o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz Uredbe (EU) br. 575/2013 i Uredbe (EU) br. 648/2012 Europskog parlamenta i Vijeća (SL L 328, 12.12.2015., str. 108.).

      (7)  Provedbena odluka Komisije (EU) 2015/2038 оd 13. studenoga 2015. o istovrijednosti regulatornog okvira Republike Koreje i zahtjeva iz Uredbe (EU) br. 648/2012 Europskog parlamenta i Vijeća o OTC izvedenicama, središnjoj drugoj ugovornoj strani i trgovinskom repozitoriju u pogledu središnjih drugih ugovornih strana (SL L 298, 14.11.2015., str. 25.).

      (8)  Provedbena odluka Komisije (EU) 2016/377 оd 15. ožujka 2016. o istovrijednosti regulatornog okvira Sjedinjenih Američkih Država za središnje druge ugovorne strane kojima je Komisija za trgovanje robnim ročnicama izdala odobrenje za rad i koje nadzire zahtjevima iz Uredbe (EU) br. 648/2012 Europskog parlamenta i Vijeća (SL L 70, 16.3.2016., str. 32.).


title: Provedbena uredba Komisije (EU) 2015/1079 оd 3. srpnja 2015. o izmjeni Uredbe (EU) br. 37/2010 u pogledu tvari „heksaflumuron” (Tekst značajan za EGP)

text:
               4.7.2015

               HR

               Službeni list Europske unije

               L 175/8

         PROVEDBENA UREDBA KOMISIJE (EU) 2015/1079
   оd 3. srpnja 2015.
   o izmjeni Uredbe (EU) br. 37/2010 u pogledu tvari „heksaflumuron”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Člankom 17. Uredbe (EZ) br. 470/2009 zahtijeva se da se u Uredbi odredi najveća dopuštena količina rezidua farmakološki djelatnih tvari namijenjenih za uporabu u Uniji u veterinarsko-medicinskim proizvodima za životinje koje se koriste za proizvodnju hrane ili u biocidnim pripravcima koji se upotrebljavaju u uzgoju životinja.

               (2)

               U tablici 1. Priloga Uredbi Komisije (EU) br. 37/2010 (2) utvrđuju se farmakološki djelatne tvari i njihova klasifikacija s obzirom na najveće dopuštene količine rezidua u hrani životinjskog podrijetla.

               (3)

               Heksaflumuron još nije uključen u tu tablicu.

               (4)

               Zahtjev za određivanje najvećih dopuštenih količina rezidua za heksaflumuron u ribama podnesen je Europskoj agenciji za lijekove (u daljnjem tekstu „EMA”).

               (5)

               Na temelju mišljenja Odbora za veterinarsko-medicinske proizvode EMA je preporučila određivanje najvećih dopuštenih količina rezidua za heksaflumuron za ribe primjenjivih na mišiće i kožu u prirodnom omjeru.

               (6)

               U skladu s člankom 5. Uredbe (EZ) br. 470/2009 EMA razmatra mogućnost uporabe utvrđenih najvećih dopuštenih količina rezidua za farmakološki djelatnu tvar u određenoj hrani za drugu hranu dobivenu od iste vrste životinja ili utvrđenih najvećih dopuštenih količina rezidua za farmakološki djelatnu tvar u jednoj ili više vrsta životinja za drugu vrstu životinja.

               (7)

               Prema mišljenju EMA-e ekstrapolacija najvećih dopuštenih količina rezidua za heksaflumuron u ribama na druge vrste koje se upotrebljavaju za proizvodnju hrane nije moguća jer ribe u usporedbi sa sisavcima i pticama imaju ograničeniji metabolizam.

               (8)

               Tablicu 1. Priloga Uredbi (EU) br. 37/2010 treba stoga na odgovarajući način izmijeniti.

               (9)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 2. rujna 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. srpnja 2015.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 abecednim redom dodaje se unos za sljedeću tvar:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapeutska klasifikacija

                     „Heksaflumuron

                     Heksaflumuron

                     Ribe

                     500 μg/kg

                     Mišić i koža u prirodnom omjeru

                     NEMA UNOSA

                     Antiparazitici/sredstva za suzbijanje ektoparazita”